Leesprobleme kan reggestel word. Die eerste stap is om 'n leesprobleem te identifiseer. ‘n Ouer wat enige van die simptome, wat hier beskryf word, in sy of haar kind opmerk, behoort te weet dat die kind hulp nodig het.
Lees word beskou as die belangrikste vaardigheid wat 'n kind op skool moet bemeester, omdat hy moet leer om te lees sodat hy kan lees om te leer. Die implikasie hiervan is dat die kind wat 'n goeie leser is ook 'n goeie leerder sal wees.